จัน ดารา ปฐมบท

จัน ดารา เป็นภาพยนตร์ไทยแนวชีวิต พีเรียด อีโรติกปี 2555 ที่สร้างจากนวนิยายของประมูล อุณหธูป เรื่อง เรื่องของจัน ดารา

**เนื้อเรื่อง**
ภาพยนตร์สร้างจากนิยายอีโรติกชื่อดังของไทย บอกเล่าเรื่องราวของ จัน เด็กชายที่เติบโตมาในบ้านของหลวงวิสนันท์ พ่อของเขาที่มีนิสัยซาดิสม์และเป็นเพลย์บอย เรื่องราวเกิดขึ้นในยุค 2470 เล่าถึงความเจ็บปวดของจัน ซึ่งแม่ของเขาเสียชีวิตขณะให้กำเนิดเขา และเป็นคนที่พ่อของเขาเกลียดชังอย่างรุนแรง จันเติบโตมากับน้าวาด แม่เลี้ยง ซึ่งเป็นน้องสาวของดาราที่เป็นแม่ของจัน เขาโหยหาความรักจากผู้หญิงหลาย ๆ คนในชีวิต รวมถึงไฮซินธ์ที่เขาหลงรัก และต่อมา คุณนายบุญเลื่อง คนรักของพ่อที่กลายเป็น  กุญแจสำคัญในการตื่นตัวทางเพศของจัน

**ตัวละคร**

**ตัวละครหลัก**

**ตัวละครรับเชิญ**
 วรรณรท สนธิไชย (วิว) รับบท มาลัย ภรรยาของเคน- พงษ์พัฒน์ วชิรบรรจง รับบทเป็น พ่อของไฮซินธ์ ชายชนชั้นกรรมาชีพผู้รักลูกสาวประดุจแก้วตาดวงใจ- ผศ.เกริกเกียรติ พันธุ์พิพัฒน์ รับบท เสด็จพระองค์ชาย พระบรมวงศานุวงศ์ผู้ทรงถูกจับเป็นเชลยในการปฏิวัติสยาม พ.ศ. 2475- ชุดาภา จันทเขตต์ รับบท แม่พุ่ม หัวหน้าคนครัวแห่งบ้านพิจิตรวานิช มารดาของ เคน กระทิงทอง ผู้จงรักภักดีต่อจัน ดารา- ปิยะ เศวตพิกุล รับบท ส้มจุก บ่าวลักเพศผู้ประจบสอพลอเป็นที่หนึ่ง- ทวีศักดิ์ ธนานันท์ รับบท จอม เวียงชัย ชายคนรักของแม่วาด- พงศ์สิรี บรรลือวงศ์ รับบท ร้อยตำรวจเอกดนัย- ภัทรนันท์ รวมชัย รับบท สายสร้อย
*เกศริน ชัยเฉลิมพล รับบท บุหงา- เกรียงไกร อุณหะนันทน์ รับบท เสด็จพระองค์ชาย- เนาวรัตน์ ซื่อสัตย์ รับบท ภรรยา- ปกรณ์ ลัม (โดม) รับบท ดร.ทิวา หลานชายของเคนและมาลัย

**การตอบรับ**

**การออกฉายและรายได้**
จัน ดารา ปฐมบท ได้ฉายรอบปฐมทัศน์โลก (World Gala Premiere) เมื่อวันที่ 4 กันยายน 2555 ณ โรงภาพยนตร์พารากอนซีนีเพล็กซ์ สยามพารากอน โดยหม่อมราชวงศ์ปรีดิยาธร เทวกุล เป็นประธาน 
ภาพยนตร์จันดารา ปฐมบท ออกฉายรอบปกติเมื่อวันที่ 6 กันยายน พ.ศ. 2555 เปิดฉายหลายสัปดาห์ด้วยรายได้ 3.0 ล้านบาท รายได้รวม 34.7 ล้านบาท ภาพยนตร์ทำรายได้รวม 40.3 ล้านบาท 
ทางภาพยนตร์ จันดารา ปฐมบท เดินสายออกฉายทั่วเอเชียไปแล้วที่ประเทศสิงคโปร์, ประเทศฮ่องกง, ประเทศไต้หวัน และอีกหลายประเทศที่ลิขสิทธิ์ซื้อไปฉายแล้วอย่าง ประเทศเกาหลีใต้ และ ประเทศฟิลิปปินส์ 
จันดารา ปัจฉิมบท ได้เปิดรอบปฐมทัศน์ เมื่อวันที่ 5 กุมภาพันธ์ 2556 ณ โรงภาพยนตร์ SF World Cinema โดย สมศักดิ์ เตชะรัตนประเสริฐ ประธานบริษัทสหมงคลฟิล์ม พร้อมทีมผู้บริหารและทีมงานภาพยนตร์ร่วมเปิดแชมเปญเฉลิมฉลองให้แก่ภาพยนตร์เรื่องนี้ 
ภาพยนตร์จันดารา ปัจฉิมบท ออกฉายรอบปกติเมื่อวันที่ 7 กุมภาพันธ์ พ.ศ. 2556 เปิดตัวกวาดรายได้ไปทั้งสิ้น 17.2 ล้านบาท  เข้าฉายได้เพียง 2 สัปดาห์ กระแสตอบรับจากผู้ชมทั้งรายได้และเสียงชื่นชมก็หลั่งไหลเข้ามาเกินความคาดหมาย นับเป็นภาพยนตร์ไทยที่ทำรายได้สูงที่สุดในโปรแกรมตรุษจีนที่ผ่านมา และทะลุเป้าเกินรายได้ของภาคปฐมบทกับการเข้าฉายเพียง 2 สัปดาห์เท่านั้น  ภาพยนตร์ทำรายได้รวม 33.87 ล้านบาท

**คำวิจารณ์**
อภินันท์ บุญเรืองพะเนา จากผู้จัดการออนไลน์ กล่าวถึงภาพรวมหนังว่า " “การตีความใหม่” ของหม่อมน้อย จึงไม่มีความหมายอะไรมากไปกว่าการเพิ่มเติมรายละเอียดซึ่งไม่ได้มีอยู่ในหนังสือหรือตัดแต่งพันธุกรรมใหม่ให้กับตัวละครตัวต่าง ๆ " ทางอัญชลี ชัยวรพร นักเขียนรางวัลบทวิจารณ์ภาพยนตร์และละครดีเด่น กล่าวว่า "จันดารา ฉบับ ล่าสุดมีการตีความใหม่อยู่หลายประเด็นบางเรื่องน่าจะเกิดจากเจตนาของผู้กำกับและบางเรื่องน่าจะเกิดเพราะปัจจัย บางอย่างที่เหนือความคาดหมาย" 
ทางเว็บไซต์ filmsick กล่าวถึงภาพยนตร์จันดารา ปัจฉิมบทว่า "เอาเรื่องการดัดแปลงก่อน นี่คือการ decontructtion และ recontructionที่น่าตกใจที่สุด"  แล้วทางทางอัญชลี ชัยวรพร ได้กล่าวถึงภาพรวมหนังจันดารา ปัจฉิมบท ว่า "จันดารา ปัจฉิมบท เป็นหนังที่ไม่มีทิศทาง ไร้แกนหรือโจทย์ในการตีความใหม่นี้" 

**เรตติ้งภาพยนตร์**
ภาพยนตร์จันดาราจนถูกจัดให้อยู่ในเรต “น 18+” แต่นายสมชาย เสียงหลาย ปลัดกระทรวงวัฒนธรรม (วธ.) กล่าวว่า หลังจากเครือข่ายเฝ้าระวังสื่อภาคประชาชนร้องเรียนมาว่าภาพยนตร์ดังกล่าวมีเนื้อหารุนแรงโดยเฉพาะเรื่องเพศ ได้มาออกคำสั่งให้แหล่งฉายทุกโรงทั่วประเทศตรวจบัตรประชาชนผู้เข้าชมภาพยนตร์เรื่องนี้อย่างเข้มงวด ด้วยเหตุผลที่ว่า “มีหน่วยงานต่าง ๆ ร้องเรียนเข้ามาเป็นจำนวนมากว่า ภาพยนตร์เรื่องนี้มีเนื้อหาเรื่องเพศรุนแรง จึงเห็นสมควรให้ห้ามเด็กอายุต่ำกว่า 18 ปีเข้าชม” โรงภาพยนตร์ไหนฝ่าฝืนต้องเจอโทษปรับวันละ 20,000 บาททันที สมาคมผู้กำกับภาพยนตร์ไทยรวมตัวกันครั้งใหญ่แถลงข่าวต่อสื่อมวลชน เพื่อชี้แจงให้สังคมได้รับรู้ว่า สิ่งที่กระทรวงวัฒนธรรมทำ นอกจากจะผิดที่ผิดทางแล้วยังผิดกฎหมายอีกด้วย เพราะเรตติ้งที่ได้รับ ไม่ได้หมายความว่า ผู้มีอายุต่ำกว่า 18 ปีห้ามดู อย่างที่ทางกระทรวงตีความ แต่แท้จริงแล้วหมายถึง “ภาพยนตร์ที่เหมาะสมกับผู้มีอายุตั้งแต่ 18 ปีขึ้นไป” ต่างหาก ทางนายสมศักดิ์ เตชะรัตนประเสริฐ ผู้อำนวยการสร้างภาพยนตร์ ที่ออกมาตำหนิถึงปลัดกระทรวงอย่างไม่ไว้หน้า 
ทางค่ายสหมงคลฟิล์ม ในฐานะผู้ผลิต อันนำโดยนายสมศักดิ์ เตชะรัตนประเสริฐ ได้จัดเทียบเชิญชุมนุมบรรดาในวงการ เข้าเสวนาหารือเกี่ยวกับความเข้าอกเข้าใจในระบบการจัดเรตติ้ง ซึ่งประเด็นใหญ่มุ่งไปที่ตัวบทกฎหมายและเงื่อนไขปัจจัยว่าเพราะอะไรภาพยนตร์เรื่องหนึ่งจึงได้รับเรตนั้น ๆ โดยใช้ภาพยนตร์เป็นตัวอย่างกรณีศึกษา 
ล่าสุดภาพยนตร์จันดารา ปฐมบท ก็สามารถผ่านการพิจารณาตรวจสอบจากคณะกรรมการพิจารณาภาพยนตร์และวีดิทัศน์เป็นที่เรียบร้อยแล้ว โดยได้ประทับเรต น18+ (ภาพยนตร์ที่เหมาะสมกับผู้มีอายุตั้งแต่ 18 ปีขึ้นไป) ซึ่งยังคงแง่มุมความเป็นศิลปะและสาระบันเทิงตามที่ผู้กำกับฯ ต้องการนำเสนอทุกประการ

**รางวัล**

**ดูเพิ่ม**
 เรื่องของจัน ดารา- จัน ดารา (ภาพยนตร์ พ.ศ. 2520)- จัน ดารา (ภาพยนตร์ พ.ศ. 2544)- จัน ดารา ปัจฉิมบท

**อ้างอิง**

**แหล่งข้อมูลอื่น**
 จันดารา ปฐมบท-  จัน ดารา ปฐมบท ทางเว็บไซต์ สหมงคลฟิล์ม อินเตอร์เนชั่นแนล-  จัน ดารา ปฐมบท ทางเว็บไซต์  ไทยบันเทิง-  จัน ดารา ปฐมบท ทางเว็บไซต์  สมาคมผู้กำกับภาพยนตร์ไทย
หมวดหมู่:ภาพยนตร์ไทย
หมวดหมู่:เรื่องของจัน ดารา
หมวดหมู่:ภาพยนตร์ไทยที่ออกฉายในปี พ.ศ. 2555
หมวดหมู่:ภาพยนตร์ที่กำกับโดย หม่อมหลวงพันธุ์เทวนพ เทวกุล
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์ที่นำกลับมาสร้างใหม่
หมวดหมู่:ภาพยนตร์ชีวิตไทย
หมวดหมู่:ภาพยนตร์ไทยในคริสต์ทศวรรษ 2010